**Joie de vivre (Bucuria de a trăi)**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- O să trăieşti în mine ca şi cum

O inimă, aceeaşi, ne uneşte,

Un pas în doi pe-al poeziei drum

Şi-un secol de nelinişte... Zâmbeşte!

O să trăieşti în mine memorând

Cărările pe contrasens, iubite,

Pe care-am mers desculţi şi doar în gând

Ne-am sărutat pe tâmplele albite.

O să trăiesc în tine şi-o să mor

Cu gândul încarnărilor promise,

Dar deocamdată vino, că mi-e dor,

Mai am de împlinit atâtea vise...

- Uniţi de-acelaşi cord într-un destin

Ce nimeni nu-ndrăznește să-l separe,

Trecem portalul veşniciei prin

Poeme dulci. Când vin furtuni solare

O să trăim în doi întregul vis,

De la prefață către voluptate.

Ce-nseamnă timpul? Sensul interzis

L-am ignorant, am ispăşit păcate,

Iar Dumnezeu din coasta mea te-a smuls,

Pereche în poem să-mi fii, iubito,

Pe monitorul vieţii mele puls

Şi-un infinit de ceruri, fericito!

Liliana Trif Ioan Grigoraș